OpenLLM-France/wikimedia huggingface dataset:
# Ratcha-Letchc'houmi ha Khvemo Svanethi

Ratcha-Letchc'houmi ha Khvemo Svanethi (jorjieg : რაჭა-ლეჩხუმი და ქვემო სვანეთი) zo ur rannvro e hanternoz Jorjia. Ambrolaouri eo he c'hêrbenn.
g • ka • ke Rannoù melestradurel Jorjia :
| Republikoù emren | Abc'hazia · Adjaria |
| Rannvroioù | Chida Kharthli · Gouria · Imerethi · Kac'hethi · Khvemo Kharthli · Mtsc'hetha-Mthianethi · Ratcha-Letchc'houmi ha Khvemo Svanethi · Samegrelo-Zemo Svanethi · Samtsc'he-Djavac'hethi |
| Kêrbenn | Tbilisi |
# Rasueros

Rasueros zo ur gumun e Spagn, e proviñs Ávila, e Kastilha ha León.
# Ratatouille (film)

Ratatouille a zo ur film tresadennoù-bev hir saoznek ar skeudennoù sintetek anezhañ, sevenet gant an daou filmaozer Brad Bird (1957-) ha Jan Pinkava (1963-).
Produet gant Pixar Animation Studios e voe skignet gant Buena Vista Film Distribution Company, Inc., evit ar wech kentañ, d'an 22 a viz Mezheven 2007 e Los Angeles (Stadoù-Unanet Amerika). Eizhvet film bevaat ar Studioioù Pixar e oa, war-lerc'h Cars (e miz Meurzh 2006) hag a-raok Wall-E (e miz Mezheven 2008).

## Liamm diavaez

* (en) Tañvadenn ofisiel ar film.

## Notennoù ha daveennoù

* ↑ Kant unnek munutenn e bad.
* ↑ (en) Ratatouille war Internet Movie Database.
* ↑ Kentaenn.
# Rasura

Rasura zo ur gumun italian, e proviñs Sondrio ha rannvro Lombardia.
# Sezzadio

Sezzadio zo ur gumun en Italia, e Piemonte, e proviñs Alessandria, .
# Seán Bán Mac Meanman

Seán Bán Mac Meanman ganet e 1896, aet d'an anaon ar 7 a viz du 1962 a oa mestr-skol ha skrivagnour iwerzhonek. Skrivet en deus levrioù evit ar vugale skol dreist-holl. Istorioù mod-kozh a gonte, e-barzh parlant kreiz Tír Chonaill (Ko. Dún na nGall). E skridoù a zeskriva mat jeu ha kustumoù bro an iwerzhoneg e-barzh an XIX$^{vet}$ kantved, en ur yezh pinvîk. Evit ar lennerien hiriv e c'hell diskouez bout un tammig drol, a-gaoz d'ar sevenadur kristen mod-kozh, dishañval doc'h an traoù zo bremañ, mes an danvez skrivagnerion a vez stummet-kaer get e skridoù a-gaoz da vraventez ar yezh a implij, ha peogwir e vez implijet nebeutoc'h-nebeutañ ar yezh-se er vro ivez.
E-barzh ar blezadoù 1990, e oa bet embannet istorioù Seán Bán e tri dastumad: An Chéad Mhám (An dornad kentañ), An Dara Mám (An eil dornad), hag An Tríú Mám (An drivet dornad). Mod arall zo bet embannet un dastumad traoù arall get an titl Cnuasach Céad Conlach (Dastumad kant soulenn). Hervez an dailh e vo embannet un dastumad arall c'hoazh, rak Seán Bán en deus skrivet ur levr arall a-ziàr-benn istor Iwerzhon ha n'eo ket bet embannet james. An dornskrid-se zo é c'hortoz an den en embanno.

## Oberennoù embannet

* MAC MEANMAN, Seán Bán: An Chéad Mhám. Coiscéim, Baile Átha Cliath 1990 (Danevelloù berr) Lár Thír Chonaill
          - An Dara Mám. Coiscéim, Baile Átha Cliath 1991 (Danevelloù berr) Lár Thír Chonaill
          - An Tríú Mám. Coiscéim, Baile Átha Cliath 1992 (arnodskridoù) Lár Thír Chonaill
          - Cnuasach Céad Conlach. Coiscéim, Baile Átha Cliath 1989 (gwerinoniezh) Lár Thír Chonaill

## Liammoù diavaez

* Istor Sant Colm Cille gant Seán Bán Mac Meanman, en iwerzhoneg.
# Sezizoù Gwened en 1342

Meur a seziz a voe e kêr Gwened e 1342, e-pad Brezel Hêrezh Breizh. Seziz a voe lakaet warni peder gwech en ur ober bloaz :
* E deroù ar bloaz gant Charlez Bleaz
* E dibenn-eost gant Robert III Artez
* En Here gant Herve VII Leon hag Olier IV Klison
* En Kerzu gant Edouarzh III Bro-Saoz
# Sezni

Sezni a oa un eskob hag abad en Iwerzhon. Ganet e oa bet eno, er bloaz 402, a lavarer. Hervez ar vojenn, Sezni a gemeras hent Rom ; eno en en gavas gant sant Padrig hag e voe graet eskob gant ar pab. Sezni ha Padrig, distroet da Iwerzhon, en em lakaas, pep hini eus e du, da brezeg an aviel er vro a oa digristen en amzer-se. Hervez ar vojenn atav, Sezni a dreuzas ar mor hag a zouaras el lec'h m'emañ bremañ Kerlouan. Eno en em gavas gant ur manac'h all, Brewalaer, hag e savas ur peniti, anvet peneti sant Sezni. Goude-se e savas ur manati bihan evitañ hag evit e ziskibled pelloc'h, el lec'h anvet hiziv Gwiseni. Eno e varvas, er VIIvet kantved, d'an oad a 127 vloaz !
D'an 19 a viz Gwengolo emañ gouel sant Sezni.

## Lec'hanvadurezh

Enoret eo ar sant-se e meur a lec'h e Breizh.
* Graet e veze un droveni en e enor e Gwiseni.
* E anv a gaver ivez en anv parrez Trezeni, e Bro-Dreger.
* Parrez Sithney e Kernev-Veur, a zoug e anv. Eno e veze pedet evit pareañ diouzh kleñved ar chas konnaret.

## Levrlennadur

* Doble, G. H. (1962) The Saints of Cornwall: part 2. Truro: Dean and Chapter; pp. 3-14

## Liammoù diavaez

* "La vie de Saint Sezni", in La vie des saints de la Bretagne Armorique, gant Albert Le Grand
* St. Patrick Catholic Church - Saints of August 4
# Sezv

Ar sezv zo ur spesad plant eus ar c'herentiad Brassicaceaee. Eus o hadoù e vez tennet un temz-boued implijet er c'heginañ anvet "sezv" ivez. Al liv sezv eo liv melen an temz-se.
E kerentiad ar sezv emañ :
* ar sezv gwenn, Sinapis alba ;
* ar sezv du, Brassica nigra ;
* ar sezv gouez, Sinapis arvensis ;
* Brassica juncea, sezv gell a vez implijet e keginerezh ar Reter-Pellañ.

## Gwelet ivez

* Sezv (temz)
* Gaz sezv : anv all an iperit, un arm kimiek.
# Seán O'Casey

Seán O'Casey :
| Seán O'Casey e 1924 ||
| Anv ofisiel | John O'Casey |
| Anv pluenn | Seán Ó Cathasaigh Seán O'Casey |
| Obererezh | dramaour, emvuhezskridour |
| Ganedigezh | 30 a viz Meurzh 1880 e Dulenn, Iwerzhon |
| Marv | 18 a viz Gwengolo 1964 e Torquay, Rouantelezh-Unanet |
| Yezh skrivañ | Saozneg |
| Enorioù | (1926) Hawthornden Prize (1949) Newspaper Guild • Order of the British empire (nac'het) (1960) Durham University (nac'het) (1960) University of exeter (nac'het) (1961) Trinity College, Dulenn (nac'het) |
| Oberennoù pennañ ||
| Juno and the Paycock Within the Gates The Star Turns Red Red Roses for Me Oak Leaves and Lavender The Drums of Father Ned ||
| kemmañ |
Seán O'Casey (Seán Ó Cathasaigh en iwerzhoneg), ganet d'an 30 a viz Meurzh 1880 e Dulenn ha marvet d'an 18 a viz Gwengolo 1964 e Torquay (Bro-Saoz), zo ur skrivagner saoznek eus Iwerzhon. Broadelour ha sokialour e oa. Kemer a reas hent an harlu da vont da Vro-Saoz da chom.

## Oberennoù
### Evel Seán Ó Cathasaigh

* Lament for Thomas Ashe (1917)
* The Story of Thomas Ashe (1917)
* Songs of the Wren (1918)
* More Wren Songs (1918)
* The Story of the Irish Citizen Army (1919)

### En e anv saoznek, Seán O'Casey

* The Harvest Festival (1918)
* The Shadow of a Gunman (1923)
* Kathleen Listens In (1923)
* Juno and the Paycock (1924)
* Nannie's Night Out (1924)
* The Plough and the Stars (1926)
* The Silver Tassie (1927)
* Within the Gates (1934)
* The End of the Beginning (1937)
* A Pound on Demand (1939)
* The Star Turns Red (1940)
* Red Roses for Me (1942)
* Purple Dust (1940/1945)
* Oak Leaves and Lavender (1946)
* Cock-a-Doodle Dandy (1949)
* Hall of Healing (1951)
* Bedtime Story (1951)
* Time to Go (1951)
* The Bishop's Bonfire (1955)
* A Sad Play within the Tune of a Polka (1955)
* The Drums of Father Ned (1959)
* Behind the Green Curtains (1961)
* Figuro in the Night (1961)
* The Moon Shines on Kylenamoe (1961)
* Niall: A Lament (1991)
* Emvuhezskrid (6 levrenn) :
** I Knock at the Door
** Pictures in the Hallway
** Drums Under the Window
** Inishfallen Fare Thee Well
** Rose and Crown
** Sunset and Evening Star

## E brezhoneg

* "An arar hag ar stered", pezh-c’hoari The Plough and the Stars (1926) lakaet e brezhoneg ha leurennet gant Goulc'han Kervella, evit Strollad ar Vro Bagan, 1992.
* "Un abadenn e-kreiz an noz", pezh-c'hoari Bedtime Story (1951) lakaet e brezhoneg gant Goulc'han Kervella.
* "Nannie a ya kuit", pezh-c'hoari Nannies's Night Out (1924) lakaet e brezhoneg gant Goulc'han Kervella.
* "Pebezh nozvezh" (Bedtime Story), pezhig-c'hoari lakaet e brezhoneg gant Goulc'han Kervella evit Strollad ar Vro Bagan, 2004.
* "Poent mont da gousket", pezhig-c'hoari lakaet e brezhoneg gant Goulc'han Kervella evit Strollad ar Vro Bagan.

## Levrlennadur

* Per Denez, "Daou skrivagner iwerzhonat aet da anaon e 1964: Brendan Behan ha Sean O'Casey", Al Liamm, niv.107, 1964.

## Notennoù ha daveoù

* ↑ Al Liamm, niv. 290, 1995, pp. 202-222.
* ↑ Al Liamm, niv. 296, 1996, pp. 216-236.
* ↑ Ar Vro Bagan
a vo kavet e Wikimedia Commons.
# Seziz Zaragoza (1808)

Seziz Zaragoza e 1808 a badas eus ar 15 a viz Mezheven d'an 13 a viz Eost .
# Seán Kelly

John James Kelly, anavezet gwelloc'h gant an anv Seán Kelly, ganet d’ar 24 a viz Mae 1956 e Carraig na Siúire, a oa ur marc'hhouarner a-vicher eus Iwerzhon. Redet en deus etre 1977 ha 1994, hag unan eus ar rederien wellañ eo bet evit ar “redadegoù klasel” (un devezh, evel Pariz-Roubaix, Liège-Bastogne-Liège) ha redadegoù dre dennadoù, reoù verr dreist-holl evel Pariz-Niça, gounezet gantañ seizh gwech diouzh renk, Tro Bro-Vask (3 gwech), Tro Bro-Suis (2 wech)... Evit ar redadegoù hir (evel Tro Bro-C'hall e oa mat evit ar renkadur dre boentoù dreist-holl), met ar maout a zo aet gantañ ur wech e Tro Bro-Spagn. E-pad 6 c'hwec'h bloavezh eo bet lakaet da niverenn 1 rederien wellañ ar bed e renkadur ar FICP. 193 redadeg a-vicher en deus gounezet en holl.

## Liammoù diavaez

* (fr) Loreadeg Seán Kelly
* (fr) Fichenn er Site du Cyclisme
* (fr) (en) Séan Kelly ha Jean de Gribaldy
a vo kavet e Wikimedia Commons.
# Seán Mac Diarmada

Seán Mac Diarmada (ganet evel John McDermott hag anavezet ivez e saozneg evel Seán Mac Dermott) a oa ganet d'an 28 a viz C'hwevrer 1883 e kontelezh Leitrim ha tremenet d'an 12 a viz Mae 1916. Kemer a reas perzh en aozadur Emsavadeg Pask hag en darvoudoù da-heul. Kondaonet e voe d'ar marv goude-se.
Ganet eo bet d'an 28 a viz C’hwevrer 1883 e kontelezh Leitrim, e lec’h ma'z eo bet desket gant an Irish Christian Brothers. E 1908 ez eas da Zulenn el lec’h ma'z eas e darempred gant strolladoù stourm enep-saoz (ar Sinn Féin, an Irish Republican Brotherhood ha Conradh na Gaeilge). Dont a reas da vezañ ezel eus kuzul-uhel an IRB ha diwezhatoc’h e sekretour.
E 1910 e teuas da vezañ pennskrivagner ar gazetenn « Irish Freedom », ur gazetenn krouet gantañ, Blumer Hobson ha Denis MacCullough. Dilennet e voe e-giz unan eus pennoù an IRB. Evel se e kejas gant Thomas Clarke, dont a rejont da vezañ tost-kenañ an eil d'egile. Un tammig diwezhatoc’h e voe paket gant ar poliomielit, ha ret vo dezhañ bale gant ur vazh.
E 1913, Mac Diarmada a labouras da genstagañ kevredigezh an Irish Volunteers ouzh an IRB. E 1915 e voe harzet gant ar Saozon abalamour d’ur brezegenn en doa graet a-enep ar Rouantelezh-Unanet. Dieubet e voe e miz Gwengolo ha kemer a reas perzh e-barzh aozadur emsav 1916.
E-pad Emsavadeg Pask, abalamour ma oa ampechet, e chomas Mac Diarmada dreist-holl e-barzh an Ti-Post gant pennoù an emgann. Pa voe trec'h ar Saozon e c'hellas chom kuzhet e-touez ar brizonidi, met ur soudard saoz en kavas. Kondaonet e voe d'ar marv ha lazhet d'an 12 a viz Mae 1916. Lee Wilson, an hini a anavezas Seán Mac Diarmada e-touez an emsaverien bac'het, a voe lazhet diwezhatoc'h war urzhioù Michael Collins.
# Sezze

Sezze a zo ur gumun eus Italia e proviñs Latina, e rannvro Lazio.
# Sant'Agata del Bianco

Sant'Agata del Bianco zo ur gumun italian e Meurgêr Reggio Calabria e Calabria.
# Sant'Agata di Esaro

Sant'Agata di Esaro a zo ur gumun eus Italia, e proviñs Cosenza, e rannvro Calabria.
# Sant'Agata di Mugello

Sant'Agata di Mugello zo ur frazione e Scarperia e San Piero e proviñs Firenze.
# Sant'Agata Bolognese

Sant'Agata Bolognese a zo ur gumun eus proviñs Bologna e rannvro Emilia-Romagna en Italia.
# Sant'Agata di Puglia

Sant'Agata di Puglia zo ur gumun e Puglia, e proviñs Foggia.
# Sant'Agata li Battiati

Sant'Agata li Battiati zo ur gumun e Sikilia, e proviñs Catania.
# Sant'Agata de' Goti

Sant'Agata de' Goti zo ur gumun en Italia, e proviñs Benevento, e rannvro Campania.
# Sant'Agata Fossili

Sant'Agata Fossili zo ur gumun en Italia, e Piemonte, e proviñs Alessandria.
# Sant'Agata di Militello

Sant'Agata di Militello zo ur gumun italian e meurgêr Messina e Sikilia.
# Sant'Agata Feltria

Sant'Agata Feltria zo ur gumun en Italia, e Proviñs Rimini ha rannvro Emilia-Romagna.
# Republik Venezia

Republik Venezia (a oa hec'h anv leun Serenissima Repubblica di Venezia en italianeg) a oa ur stad savet en-dro da gêr Venezia hag a badas eus ar bloavezh 697 d'ar bloavezh 1797. Renet e veze gant un doge. Brudet e oa marc'hadourien Republik Venezia e tout ar broioù a oa en-dro d'ar Mor Kreizdouar. E 1797 e voe aloubet gant armeoù Napoleon Bonaparte a oa o vrezeliañ en Italia. Diwezhatoc'h c'hoazh e voe ur republik verrbad en-dro da Venezia etre 1848 ha 1849, anvet Repubblica di San Marco.

## Notennoù

* ↑ "Dodje" e geriadur brezhoneg-galleg Roparz Hemon.
# Republik ar Bananez

Ur Republik ar bananez zo ur bomm-lavar hag a dalvez da ober anv eus ur vro a zo brein he gouarnamant.
Hervez an istor eo un anv a veze graet eus ur vro ma veze gounezet bananez, da lavarout eo broioù Kreizamerika hag ar Mor Karib.
Savet eo bet an droienn gant O. Henry, ur skrivagner stadunanat, pa rae anv eus Honduras en e levr Cabbages and Kings (1904). Div wech eo meneget el levr:
* "In the constitution of this small, maritime banana republic was a forgotten section..."
* "At that time we had a treaty with about every foreign country except Belgium and that banana republic, Anchuria."
Dont a ra eus galloud ar gompagnunezh stadunanat United Fruit Company, a arc'hante hag a rene war gouarnamantoù stadoù Kreizamerika evit SUA, dreist-holl e penn-kentañ an XXvet kantved. Mirout a reas ouzh rannañ an douar etre ar c'hounideien-douar, ha diskar gouarnamantoù a venne kemm stad reuzeudik ar beorien a laboure er bananezegi.

## Broioù all

Abaoe an amzer-se e vez graet an anv-se eus broioù a seblant bezañ demokratel ha n'int nemet diktatouriezhoù.
Er broioù-se e vez renkadoù-tud o terc'hel ar galloud hag o klask chom krog e-barzh gant a bep seurt doareoù, met dalc'hmat ar memes re: kemer arc'hant ar stad evito o-unan, sevel taosoù dastumet ganto, spontañ an dud gant ar polis hag an arme, aozañ dilennadegoù .

## Fent

Dre fent, pe dre c'hoap, e vez komzet eus ar Republik c'hall evel Republik ar bananez pa c'hoarvez un afer arc'hant hag un droukskouer bennak, ha n'eo ket pezh a vank. Implijet eo bet da skouer pa voe dilennet Jacques Chirac gant 82%eus ar mouezhioù er bloavezh 2002, hag evit ober anv eus un nebeudig trubuilhoù en deus bet gant al lezenn. D'an 18 a viz Gouhere 2014 o deus votet Breujoù Bro-C'hall ul lezenn hag a zigreske niver ar rannvroioù hep digreskiñ niver an dilennidi-rannvro.
Kemend-all a vez graet ivez en Italia.

## Film

* Bananas a zo ur film gant Woody Allen diwar-benn un diktatour en ur Republik ar Bananez.

## Notennoù

* ↑ http://www.lemonde.fr/politique/article/2014/07/23/deux-fois-moins-de-regions-mais-toujours-autant-de-conseillers-regionaux_4461675_823448.html
# Republik an Div Vroad

Republik an Div Vroad a oa ur republik kevreadel brientinel savet e 1569 diwar rouantelezh Pologn ha Dugelezh Veur Lituania. Padout a reas betek 1795 hag echuiñ gant rannidigezh diwezhañ Pologn.
* Kartennoù eus ar Genunaniezh adalek an deroù betek an dibenn anezhi
* Kartenn velestradurezhel
* Kolloù abalamour d'ar Potop (1648)
* Ar Potop : Aloubadeg Svediz hag emsavadeg kozak
* Kentañ rannidigezh (1772)
* Eil rannidigezh (1793)
* Trede rannidigezh (1795)
* Dugelezh-Veur Varsovia ha Rouantelezh ar Congreso
* Pologn ha Lituania hiziv
# Republik c'hall

Ar Republik c'hall (République française e galleg) eo anv ofisiel Bro-C'hall, he stad hag he renad politikel. An div lizherenn RF eo an arouez ofisiel anezhi.

## Istor

An anv a Republik c'hall a zo bet roet da veur a renad republikan gall :
* Ar C'hentañ Republik c'hall (1792-1799), e-pad an Dispac'h gall, adalek disklêriadur ar Republik e 1792 betek ma voe diskaret gant ar jeneral Napoleone Buonaparte pa deuas da vout Kentañ Konsul (1799),
* an Eil Republik c'hall (1848-1851) a voe diskaret gant Louis Napoléon Bonaparte,
* an Trede Republik c'hall (1870-1940) a voe diskaret pa voe roet pep galloud da Philippe Pétain gant ar Parlamant gall,
* ar Pevare Republik c'hall (1946-1958) a voe diskaret gant Charles de Gaulle,
* ar Pempvet Republik c'hall savet gant De Gaulle e 1958.
Etre 1940 ha 1944, amzer ac'huberezh an Alamaned, e voe dilezet an anv a Republik c'hall evit kemer hini ar Stad c'hall, a oa ur stad sujet da armeoù an Ahel Roma-Berlin.
Ar pennadurezhioù savet gant Charles de Gaulle en Alger e-pad an Eil Brezel-bed o deus adkemeret al lizherennoù « RF » hag adal Mezheven 1944 an anv « Gouvernement provisoire de la République française ».

## Ur C'hwec'hvet Republik c'hall

Kaoz a vez eus ur VIvet Republik c'hall da sevel, a-wechoù, gant politikourien 'zo : Ségolène Royal e 2007 pa oa-hi war ar renk da vout prezidantez, Arnaud Montebourg pa oa war a renk e-barzh e strollad politikel da vezañ dibabet da zanvez-prezidant, pe Eva Joly e 2011, pa oa war ar renk da vout prezidantez. E 2012 avat ne oa ket bet kaoz nemeur a se ken.
# Republik ar Rio Grande

Republik ar Rio Grande zo un anv a vez graet ouzh div republik en Amerika en XIXvet kantved, hogen disheñvel ha pell-mat an eil diouzh eben:
* ar República Rio-Grandense, ur stad dizalc'h zo bet e Rio Grande do Sul, e kreisteiz Brazil, e-pad un toullad bloavezhioù adalek 1836;
* ar República del Rio Grande en hanternoz Mec'hiko e 1840, a badas un toullad mizioù.
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Republik c'hoar

War-lerc'h an Dispac'h gall kroget e 1789 e voe aloubet gant an armeoù gall douaroù nevez er-maez eus ar rouantelezh kozh, ha diskleriet e voe ar republik er broioù "dieubet". E broioù zo e voe emsavioù dispac'hel a savas republikoù ivez.
Ne badas ket gwall bell an holl republikoù-se avat. A-wechoù e voent staget ouzh Bro-C'hall evel departamantoù, departamantoù eus ar republik da gentañ, eus an Impalaeriezh goude, pe zoken ouzh rouantelezhioù rannet etre breudeur ha c'hoarezed an diktatour Napoléon Bonaparte.

## Listenn ar Republikoù "c'hoar"

* Republik Alba e Piemonte (1796)
* Republik Ancona, pe Repubblica Anconitana, pe République ancônitaine(1797-1798)
* ar Republik batav (1795-1806)
* Republik Bergamo (1797)
* Republik Bologna (1798)
* Republik Bouillon (République bouillonnaise hervez ar C'hallaoued) (1794-1795) a voe kaoz anezhi met ne seblant ket bezañ bet savet da vat
* Republik Brescia (1797)
* ar Republik Cizalpin (Lombardia) (1797-1802) deuet da vezañ République italienne e 1802,
* Republik Cispadania e Modena) (1796-1797)
* Republik Cisrenania (1797)
* Republik Crema (1797, a voe staget ouzh ar Republik Cizalpin war-lerc'h 2 viz)
* ar Republik Etrusk (e Toskana) (1799)
* ar Republik Helvetek (1798-1803)
* Republik Iliria (1809)
* Republik Italia (1802-1805)
* Republik Connachta (Eost - Gwengolo 1798)
* ar Republik Leman (Vaud) (1798)
* Republik Liguria (Genova) (1796-1805)
* Republik Mainz (1792-1793)
* ar Republik partenopean (pe Republik napolitana) (Naplez) (1799)
* Republik Pescara (1799)
* Republik Piemonte (1798-1799)
* Republik Raorakia e Suis (1792-1793)
* ar Republik rodanian (Valais) (1802-1810)
* ar Republik roman (1798-1799) e Stadoù ar Pab (1798-1800)
* ar Republik subalpin (Piemont) (1800-1802)
* ar Republik tiberin e Perugia) (1798-1799)
* Republik Transpadania e Milano) (1797)

## Levrlennadur

* Jean-Louis Harouel, Les républiques sœurs, Paris, Presses Universitaires de France, Que sais-je ? (1997), ISBN 2130480047
# Republik ar Rif

a vo kavet e Wikimedia Commons.
Republik ar Rif a voe embannet e 1921 e hanternoz Maroko, e menezioù ar Rif. Betek 1926 e padas.

## Istor

E 1921 ec'h emsavas ar poblad berber Ait Ouriaghel, renet gant Muhammad ibn Abd al-Karim al-C'hattabi, a-enep ar Spagnoled.
E penn 18 000 soudard edo ar jeneral spagnol Manuel Fernández Silvestre (1871-1921). D'an 21 a viz Gouhere 1921 e voe lazhet 13 000 anezhe en emgann Annual, ma en em lazhas ar jeneral.
Diskaret e voe ar republik d'ar 27 a viz Mae 1926 gant an armeoù spagnol ha gall goude dilestradeg wadek Alhucemas, ma voe implijet armoù kimiek gant ar Spagnoled a-enep ar bobl, hag evit se e voent skoazellet gant an armeoù alaman ha gall.
* Ar republik en he brasañ (1926)

## Levrlennadur

* (fr) Stroll : Abd El-Krim et la république du Rif, La Découverte, 1976 (ISBN 978-2-7071-0776-3) — En-linenn

## Liammoù diavaez

* (fr) Rif, histoire d'une république
# Republik ar Seizh-Enez

Republik ar Seizh Enez a voe krouet er bloaz 1800 e 7 eus an Inizi Ionian, etre Bro-Hellaz hag Italia, a oa bet e dalc'h Republik Venezia, hag a oa bet kemeret gant ar C'hallaoued e 1797.
Met n'eo ket gant ar Republik c'hall e voe krouet Republik ar Seizh Enez.

## An anv

* Republik an Inizi Ionian a vez graet anezhi ivez, met ouzhpenn inizi ionian a oa e-barzh, pa oa ivez an inizi a oa e departamant gall ar Mer-Égée, er Mor Egea, pa oa stag an departamant ouzh Bro-C'hall.
* The Septinsular Republic a vez lavaret e saozneg; Επτάνησος Πολιτεία, e gresianeg; Repubblica Settinsulare en italianeg.

## Istor

* E 1797, war-lerc'h feur-emglev Campo-Formio etre Bro-C'hall hag Aostria, e oa bet Bro-C'hall o lakaat he c'hrabanoù warne, hag e voe graet tri departamant anezho (gwelout: Listenn an departamantoù gall e Gres).
* D'an 2 a viz Ebrel 1800 e voe savet "Republik ar Seizh Enez", dindan evezh ha gwarez Rusia hag an Impalaeriezh otoman.
* D'an 20 a viz Gouhere 1807, e voe roet an inizi gant Rusia da Vro-C'hall, ha staget ouzh ar Provinces illyriennes, proviñsoù aloubet gant ar C'hallaoued en Iliria.
* E 1809 e voe kemeret an inizi gant ar Saozon. Gant feur-emglev Pariz, sinet d'an 20 a viz Du 1815, e voent fiziet enno en-ofisiel. Ganto e veze graet neuze gant ar gerioù United States of Ionia. Ur Vammlezenn a voe savet.

## Sened

Ur Sened a voe eus 1799 da 1864. D'an 21 a viz Mae 1864 e voe echu gant ar Sened pa voe roet an inizi da roue Gres gant ar Saozon, ha staget e voent ouzh ar rouantelezh d'an 2 a viz Mezheven.
Seizh enezenn ar republik a oa anezho:
* Korfou, ha Kêr-Gorfou he c'hêr-benn.
* Paksos (pe Paxi pe Paxo)
* Lefkada (Leucade, pe Sainte-Maure e galleg), Amaksic'hi he c'hêr-benn.
* Kefalonia (Céphalonie e galleg), Argostoli he c'hêr-benn.
* Ithake (Ithaque, Theaki, Petite Céphalonie e galleg), Vathi he c'hêr-benn.
* Zakynthos (pe Zakynthos, Zante e galleg), Kêr Zakynthos pe Zante he c'hêr-benn.
* Kythera (pe Cerigo, pe Cythère e galleg), Capsali he c'hêr-benn. N'eo ket un enezenn ionian da-vat, p'emañ e Mor Egea.

## Levrioù

* Gallant, Thomas W., Experiencing dominion. Culture, identity, and power in the British Mediterranean, Notre Dame (Indiana) 2002.
* Gekas, Sakis, Business Culture and Entrepreneurship in the Ionian Islands under British Rule, 1815-1864. London 2005.
* Papadopoulos, Christos K., Die Ionischen Inseln von der Venezianerherrschaft bis zum Wiener Kongress. Eine völkerrechtliche Analyse unter dem Aspekt der Staatensukzession. (=Juristische Schriftenreihe. 209). Münster & London 2003. ISBN 3825865916
* Wrigley, W. David, The diplomatic significance of Ionian neutrality during the era of the Greek revolution, 1821-31. Diss. Oxford 1984.

## Gwelout ivez

* Inizi Ionian

## Liammoù diavaez

* (fr) Testenn kendivizad kuzh an 18 Vendémiaire eus ar bloaz X sinet etre ar Republik c'hall ha Rusia. (Wikimammenn)